Чахчах Къазмаяр

Чахчах Къазмаяр (урус. Чахчах-Казмаляр) — Дагъустан республикадин Мегьарамдхуьруьн районда авай, «Чахчах Къазмайрин» хуьруьнсоветдик акатзавай хуьр. География Хуьр Мегьарамдхуьруьн райондин кьиблединни-рагъэкъечӀдай пата, Азербайжандин Хъачмаз райондихъ галаз сергьятдин мукьвал, Самур вацӀун эрчӀи кьерел, райондин юкь тир Мегьарамдхуьрелай 29,6 км яргъал ала. Тарих Хуьруьн тарих, вичин бинедин хуьр тир Чахчах хуьруьн тарихдихъ галаз алакъалу я. Чахчах Къазмайрин бине сувун Чахчах хуьруьн эгьлийри 1967 йисуз арандиз куьч хьана кутунай. XIX виш йисан 1864 йисуз Чахчах хуьр вири Куьре ханвалдихъ галаз Урусат империядин гъилик акатнай. Империядик квай чӀавуз, хуьр Дагъустан вилаятдин Куьре округдин Хъутур-Куьредин наибвалдиз талукь тир. Хужадхуьр ва ГазардкӀам хуьрерихъ галаз Чахчах хуьруьнжемятдик акатзавай. Агьалияр 2013 йисан агьалияр сиягьдиз къачунин малуматрив кьурвал хуьре 1945 касди уьмуьр гьалзавай . 2012 йисан малуматрив кьурвал, хуьруьн агьалияр 1938 кас тир . 2002 йисан малуматриз килигна, хуьруьн агьалияр 1904 кас тир . Агьалидин вири лезгияр, суни - мусурманар я. 1886 йисан Урусат Империядин агьалияр сиягьдиз къачунин малуматрив кьурвал, Чахчах хуьруьн агьалидин кьадар, вири лезгияр яз 463 кас тир . Баянар ЭлячӀунар Чахчах Къазмайрин хуьруьн юкьван мектебдин тарих Архивация 14 июль 2014 йисан.